CELEX: 32009L0115
Language: fi
Date: 2009-08-31 00:00:00
Title: Komission direktiivi 2009/115/EY, annettu 31 päivänä elokuuta 2009 , neuvoston direktiivin 91/414/ETY muuttamisesta metomyylin sisällyttämiseksi siihen tehoaineena (ETA:n kannalta merkityksellinen teksti)

1.9.2009   
            
            
               FI
            
            
               Euroopan unionin virallinen lehti
            
            
               L 228/17
            
         
      KOMISSION DIREKTIIVI 2009/115/EY,
   annettu 31 päivänä elokuuta 2009,
   neuvoston direktiivin 91/414/ETY muuttamisesta metomyylin sisällyttämiseksi siihen tehoaineena
   (ETA:n kannalta merkityksellinen teksti)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY (1) ja erityisesti sen 6 artiklan 1 kohdan,
   sekä katsoo seuraavaa:
   
               (1)
            
            
               Komission asetuksissa (EY) N:o 451/2000 (2) ja (EY) N:o 703/2001 (3) vahvistetaan direktiivin 91/414/ETY 8 artiklan 2 kohdassa tarkoitetun työohjelman toisen vaiheen täytäntöönpanoa koskevat yksityiskohtaiset säännöt sekä luettelo tehoaineista niiden arviointia ja mahdollista direktiivin 91/414/ETY liitteeseen I sisällyttämistä varten. Luettelossa oli mukana metomyyli. Komission päätöksellä 2007/628/EY (4) metomyyli päätettiin jättää sisällyttämättä direktiivin 91/414/ETY liitteeseen I.
            
         
               (2)
            
            
               Direktiivin 91/414/ETY 6 artiklan 2 kohdan mukaisesti alkuperäinen ilmoittaja toimitti uuden hakemuksen, jossa se pyysi yksityiskohtaisista säännöistä neuvoston direktiivin 91/414/ETY soveltamiseksi siltä osin kuin on kyse direktiivin 8 artiklan 2 kohdassa tarkoitettuun työohjelmaan kuuluneiden mutta direktiivin liitteeseen I sisällyttämättömien tehoaineiden tavanomaisesta ja nopeutetusta arviointimenettelystä 17 päivänä tammikuuta 2008 annetun komission asetuksen (EY) N:o 33/2008 (5) 14–19 artiklassa säädetyn nopeutetun menettelyn soveltamista.
            
         
               (3)
            
            
               Hakemus toimitettiin Yhdistyneelle kuningaskunnalle, joka oli nimetty esitteleväksi jäsenvaltioksi asetuksella (EY) N:o 451/2000. Nopeutetun menettelyn määräaikaa noudatettiin. Tehoaineen määritelmä ja sallitut käyttötarkoitukset ovat samat kuin ne, joista oli kyse päätöksessä 2007/628/EY. Hakemus on myös asetuksen (EY) N:o 33/2008 15 artiklassa säädettyjen muiden sisältöä ja menettelyjä koskevien vaatimusten mukainen.
            
         
               (4)
            
            
               Yhdistynyt kuningaskunta arvioi ilmoittajan toimittamat uudet tiedot ja laati 15 päivänä toukokuuta 2008 lisäkertomuksen.
            
         
               (5)
            
            
               Jäsenvaltiot ja Euroopan elintarviketurvallisuusviranomainen tarkastelivat lisäkertomusta vertaistarkasteluna, ja kertomus esitettiin komissiolle 19 päivänä joulukuuta 2008 Euroopan elintarviketurvallisuusviranomaisen metomyyliä koskevan tieteellisen kertomuksen (6) muodossa. Jäsenvaltiot ja komissio tarkastelivat kyseistä kertomusta elintarvikeketjua ja eläinten terveyttä käsittelevässä pysyvässä komiteassa, ja komission tarkastelukertomus metomyylistä valmistui 12 päivänä kesäkuuta 2009.
            
         
               (6)
            
            
               Esittelijänä toimivan jäsenvaltion tekemässä uudessa arvioinnissa ja Euroopan elintarviketurvallisuusviranomaisen uusissa päätelmissä keskityttiin niihin huolenaiheisiin, joiden perusteella oli päädytty sisällyttämättä jättämiseen. Näitä olivat käyttäjän kohtuuton altistuminen, työntekijöiden ja sivullisten altistumista koskevan arvioinnin epävarmuus sekä lintuihin, nisäkkäisiin, vesieliöihin ja mehiläisiin sekä muihin muina kuin kohdelajina oleviin niveljalkaisiin kohdistuva suuri riski.
            
         
               (7)
            
            
               Ilmoittaja toimitti uudessa asiakirja-aineistossa uusia tietoja, ja tehtiin uusi arviointi, joka esitetään lisäkertomuksessa ja Euroopan elintarviketurvallisuusviranomaisen metomyyliä koskevassa tieteellisessä kertomuksessa. Tämän tuloksena osoitettiin, että käyttäjän hyväksyttävä altistumistaso on mahdollista saavuttaa, jos käytetään henkilönsuojaimia, alkuperäisessä asiakirja-aineistossa tarkoitettujen suojainten lisäksi. Työntekijöille ja sivullisille aiheutuvan riskin osalta on selvitetty, että uudelleen toimitetun asiakirja-aineiston mukaisista sallituista käyttötarkoituksista ei ole odotettavissa kohtuuttomia riskejä. Lintuihin, nisäkkäisiin, vesieliöihin, mehiläisiin ja muina kuin kohdelajina oleviin niveljalkaisiin kohdistuvaa riskiä voidaan myös pitää hyväksyttävänä sillä edellytyksellä, että sovelletaan pienimpiä sallittuja käyttömääriä ja toteutetaan asianmukaisia riskinhallintatoimenpiteitä.
            
         
               (8)
            
            
               Näin ollen ilmoittajan toimittamien lisätietojen perusteella voidaan sulkea pois ne huolenaiheet, joiden vuoksi sisällyttämättä jättämiseen päädyttiin. Muita avoimia tieteellisiä kysymyksiä ei ole tullut ilmi.
            
         
               (9)
            
            
               Eri tutkimuksista on käynyt ilmi, että metomyyliä sisältävien kasvinsuojeluaineiden voidaan yleisesti olettaa täyttävän direktiivin 91/414/ETY 5 artiklan 1 kohdan a ja b alakohdassa säädetyt edellytykset etenkin tutkittujen ja komission tarkastelukertomuksessa lueteltujen käyttötarkoitusten osalta. Näin ollen on aiheellista sisällyttää metomyyli liitteeseen I sen varmistamiseksi, että kyseistä tehoainetta sisältäviä kasvinsuojeluaineita koskevien lupien myöntäminen voidaan järjestää kaikissa jäsenvaltioissa mainitussa direktiivissä säädetyllä tavalla.
            
         
               (10)
            
            
               Jotta vältettäisiin mahdollinen tahallisen tai tahattoman myrkytyksen riski, on kuitenkin aiheellista vaatia karkote- ja/tai oksetusaineiden lisäämistä metomyyliä sisältäviin kasvinsuojeluaineisiin ja sallia ne ainoastaan ammattikäyttöön.
            
         
               (11)
            
            
               Sen vuoksi direktiiviä 91/414/ETY olisi muutettava.
            
         
               (12)
            
            
               Tässä direktiivissä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON ANTANUT TÄMÄN DIREKTIIVIN:
   1 artikla
   Muutetaan direktiivin 91/414/ETY liite I tämän direktiivin liitteen mukaisesti.
   2 artikla
   Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 31 päivänä tammikuuta 2010. Niiden on viipymättä toimitettava komissiolle kirjallisina nämä säännökset sekä kyseisiä säännöksiä ja tätä direktiiviä koskeva vastaavuustaulukko.
   Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   3 artikla
   Tämä direktiivi tulee voimaan 1 päivänä syyskuuta 2009.
   4 artikla
   Tämä direktiivi on osoitettu kaikille jäsenvaltioille.
   
      Tehty Brysselissä 31 päivänä elokuuta 2009.
      
         
            Komission puolesta
         
         Androulla VASSILIOU
         
         
            Komission jäsen
         
      
   
   
      (1)  EYVL L 230, 19.8.1991, s. 1.
   
      (2)  EYVL L 55, 29.2.2000, s. 25.
   
      (3)  EYVL L 98, 7.4.2001, s. 6.
   
      (4)  EUVL L 255, 29.9.2007, s. 40.
   
      (5)  EUVL L 15, 18.1.2008, s. 5.
   
      (6)  EFSA Scientific Report (2008) 222, Conclusion regarding the peer review of the pesticide risk assessment of the active substance methomyl (uusi versio: 19. joulukuuta 2008).
   
      LIITE
      Lisätään direktiivin 91/414/ETY liitteessä I olevan taulukon loppuun seuraavat tiedot.
      
         
                     Nro
                  
                  
                     Nimi, tunnistenumero
                  
                  
                     IUPAC-nimi
                  
                  
                     Puhtaus (1)
                     
                  
                  
                     Voimaantulo
                  
                  
                     Sisällyttämisen päättymispäivä
                  
                  
                     Erityissäännökset
                  
               
                      
                  
                  
                     ”Metomyyli
                     CAS-numero: 16752–77–50
                     CIPAC-numero: 264
                  
                  
                     S-Metyyli-(EZ)-N-(metyylikarbamoyylioksi)tioasetimidaatti
                  
                  
                     ≥ 980 g/kg
                  
                  
                     1. syyskuuta 2009
                  
                  
                     31. elokuuta 2019
                  
                  
                     A   OSA
                     Lupa voidaan myöntää ainoastaan hyönteisten torjunta-aineena käyttöä varten vihannesten viljelyssä määrinä, jotka eivät ole suurempia kuin 0,25 kg tehoainetta hehtaaria ja käyttökertaa kohti, ja käyttökertoja saa kauden aikana olla enintään kaksi.
                     Luvat on rajoitettava ammattikäyttöön.
                     B   OSA
                     Liitteessä VI vahvistettujen yhtenäisten periaatteiden täytäntöönpanemiseksi on otettava huomioon elintarvikeketjua ja eläinten terveyttä käsittelevässä pysyvässä komiteassa 12 päivänä kesäkuuta 2009 valmiiksi saadun metomyyliä koskevan tarkastelukertomuksen päätelmät ja erityisesti sen lisäykset I ja II.
                     Kokonaisarvioinnissa jäsenvaltioiden on kiinnitettävä erityistä huomiota
                     
                                 —
                              
                              
                                 käyttäjien turvallisuuteen: käyttöedellytyksiin on kuuluttava asianmukaisten henkilönsuojainten käyttö; erityistä huomiota on kiinnitettävä selässä tai kädessä kannettavia levityslaitteita käyttävien käyttäjien altistumiseen;
                              
                           
                                 —
                              
                              
                                 lintujen suojeluun;
                              
                           
                                 —
                              
                              
                                 vesieliöiden suojeluun: lupaedellytyksiin on tarvittaessa sisällyttävä riskinhallintatoimenpiteitä, kuten puskurivyöhykkeet, valumien vähentäminen ja matalapainesuuttimien käyttö;
                              
                           
                                 —
                              
                              
                                 muiden kuin torjuttavien niveljalkaisten, erityisesti mehiläisten, suojeluun: on toteutettava riskinhallintatoimenpiteitä, jotta vältetään täysin aineen joutuminen kosketuksiin mehiläisten kanssa.
                              
                           Jäsenvaltioiden on varmistettava, että metomyylipohjaiset valmisteet sisältävät tehokkaita karkote- ja/tai oksetusaineita.
                     Lupaedellytyksiin on tarvittaessa sisällyttävä muita riskinhallintatoimenpiteitä.”
                  
               
      
         (1)  Lisätietoja tehoaineen tunnistuksesta ja määritelmästä annetaan sitä koskevassa tarkastelukertomuksessa.